قال مصدر من الاغلبية ل”كود” ان حزبه مازال كيتناقش مع رئيس الحكومة بخصوص تعويض الوزراء اللي كان طيرهم الملك بسباب منارة المتوسط. المصدر قال “تناقشنا على الوزراء ولكن ما كاين لا لائحة لا والو. اي الحسم مازال”. مصدر اخر اوضح ل”كود” ان “رئيس الحكومة ما مزروبش ومازال كيتسنى. اش الله اعلم”. الحكومة خاصها 5 القطاعات: الصحة والسكن مع التعمير والتربية الوطنية بالاضافة الى كتابة الدولة فالتكوين المهني وتزاد عليها وزارة منتدبة فافريقيا كان اعلن عليها فخطاب اخيرا. 
واش حكومة قريبة ترمم؟ مصدر من الاغلبية ل”كود” : تناقشنا على الوزرا ولكن الحسم مازال